གསུམ་གྱིས་ལམ་ཆོད་ ཅིང་རྗེས་དྲན་དྲུག་ཤེས་ པ་ལ་སོགས་པ་ལྷག་མཐོང་གི་ཏིང་ངེ་
འཛིན་དུ་མ་སྐྱེ་སྟེ་བོགས་དབྱུང་བའོ། །ཁམས་སྐྱོན་ཅན་གཉིས་ཀྱི་ཏིང་ངེ་འཛིན་
ནི། རྣམ་རྟོག་རེས་འགགས་ཀྱང་རེས་སྐྱེ་བས་..ནམ་མཁའ་༡དང་རྣམ་༢པར་ཤེས་པའི་ཁམས་
ཞེས་བྱ་བ། གཟུང་༡དཀའ་བ་ ཐོག་མར་ནམ་མཁའི་རླུང་ནི་ཟིན་མི་སྲིད་པ་ དང་། སྦྱང་
༢དཀའ་བ་ ཡེ་ཤེས་འགྲོ་ལྡོག་གི་དུས་ཡིན་པས་ སྐྱོན་ཅན་ཏེ། དེ་གཉིས་སྟོབས་མཉམ་
པས་ སེམས་ཀྱི་རྟེན་ཨཱ་ལི་བཅུ་དྲུག་གི་རྣམ་པས་གང་ན་ཡོད་པའི་སར་འདུས་པས་དེ་ཉིད་དུ་བརྟན་ཏེ། བྱིན་
གྱིས་བརླབས་ནས་སྟོང་གསལ་གྱི་ཏིང་ངེ་འཛིན་རྒྱུན་མི་འཆད་པར་སྐྱེའོ། །འདིའང་
སྐྱོན་མེད་སྐྱོན་ཅན་དུ་འགྱུར་བའི་ལུགས་ དུས་ ཡིན་ཏེ། ལོ་ཟླ་དུ་མར་འདས་ན་གྲུབ་
མཐའ་སྙོགས་པ་ལ་སོགས་པར་མི་འགྱུར་བས་སོ། །དེ་ལ་བོགས་དབྱུང་བའི་གདམས་
= 179

ས་སྐྱ་བཀའ་འབུམ།
ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ངག་ནི། སྐྱོན་སྒྲོ་འདོགས་གཅོད་པའི་གདམས་ངག་ཡིན་ཏེ། ལུས་སྐྱིལ་ཀྲུང་
ངམ། ཙོག་པུ་ཅི་རིགས་པར་བྱས་ལ། སྙིང་དཀར་ནག་གི་མཚམས་སུ། རྩ་གསུམ་
གྱི་མདུད་པ་ དེའི་ནང་ན་ ཡི་གེ་ ཧཱུཾ་གི་དབྱིབས་སུ་ཡོད་པ་དེ་ ཧྲཱིཿའི་དབྱིབས་སུ་བསམ། དེའི་
འོག་ཏུ་ རྐྱང་མའི་ཆ་ཤས་ ཡོན་ཏན་གྱི་རྩ་ཁྱི་མོ་ཉལ་བ་ལྟ་བུ་དེ་ལ་རྣམ་ཤེས་བརྒྱད་དང་
འབྲེལ་བའི་རྩ་བརྒྱད་གྱེས་པ་དེའི་སྟེང་དུ་རྐྱང་མའི་ཆ་ཤས་ཡོན་ཏན་གྱི་རྩ་ཨེར་མ་
ཁ་བྱེ་བ་ལྟ་བུ་...ཉིས་རིམ། དེ་ནས་དང་པོར་འོག་རླུང་བསྐྱོད་ཅིང་སྟེང་རླུང་ཡང་རན་
ཚད་དུ་བཟུང་བས་ཧྲཱིཿ གཡོས། དེས་རྩ་གོང་མ་ ཨེར་མ་ཁ་བྱེ་བ་ལྟ་བུ་ ལ་
བསྣུན། དེའི་ སེམས་ཀྱི་རྟེན། ཁམས་དྭངས་མ་ཐམས་ཅད་ ཐིག་ལེ་ཁ་དོག་སྣ་ཚོགས་ཉུངས་
འབྲུ་ཙམ་ ཡོན་ཏན་གྱི་རྩ་འོག་མ་ ཁྱི་མོ་ཉལ་བ་ལྟ་བུ་ ལ་བབས། དེ་ལས་རླུང་ཆེར་སོང་
བས་རྣམ་ཤེས་བརྒྱད་ཀྱི་རྩ་ནས་ཕར་ཁམས་དྭངས་མ་ གློ་བ་བརྒྱངས་པ་ལྟར་ རྒྱས་ཏེ་
དབང་པོའི་སྒོ་ཐམས་ཅད་དུའང་ཁམས་དྭངས་མའི་ཐིག་ལེ་འཕེལ་བས་མིག་གིས་
གཟུགས་ཉེ་རིང་མེད་པར་མཐོང་བ་ རྗེས་དྲན་དྲུག་ ལ་སོགས་པ་ཡོན་ཏན་དུ་མ་འབྱུང་
སྟེ། བོགས་དབྱུང་བའོ། །
ད་ནི་ཁམས་སྙིགས་མའི་ཏིང་ངེ་འཛིན་ལ་རྡུགས་ན་དྭངས་སྙིགས་རྣམ་གསུམ་
དབྱེ་བའི་གདམས་ངག་དགོས་ཏེ། དེའང་སྤྱིར་ཁམས་འདུས་པ་དང་པོ་ འདིས་ལོ་ཀ་
བའི་ལམ་གྱི་གོ་རིམ་ཤེས་ ལ་གཏུམ་མོ་རླུང་དྲོད་རྟགས་ཀྱིས་ལམ་ཁྲིད། བར་པ་ལ་ཐིག་
ལེ་བདེ་སྟོང་ཉམས་ཀྱིས་ལམ་ཁྲིད། ཐ་མ་ལ་སྐྱོན་མེད་གཉུག་མ་ཡེ་ཤེས་ཀྱིས་ལམ་
ཁྲིད་དོ། །དེ་ལ་དང་པོའི་དབང་དུ་བྱས་ནས་དང་པོར་རླུང་དྭངས་སྙིགས་དབྱེ་སྟེ དེ་
ཕྱེ་བས་ཐིག་ལེ་དང་རྩའང་རིམ་གྱིས་ཕྱེ་བར་འགྱུར་བས། ཟླ་བ་གང་ཡང་རུང་བའི་ཚེས་གཅིག་གི་
ཐོ་རངས་ནས་བཟུང་སྟེ། སྲོག་རྩོལ་གྱི་རླུང་ཁུག་པ་ཉི་ཤུ་རྩ་གཅིག་ དེ་ཉིད་ཡང་ནས་
ཡང་དུ་བལྡབས་ལ་ ཐུན་བཞིའི་ངེས་པས་ཟླ་བ་གཅིག་ཏུ་གོམས་པར་བྱ།...དྭངས་སྙིགས་ཕྱེད་
- 180

བྱུང་རྒྱལ་དུ་མི་གཏོང་བའི་གནད་རྣམ་པ་བཞི།
པ་ན་རྒྱུ་བ་གསལ་བ་དང་། རྣམ་པ་ངེས་པ་ཞེས་བྱ་བ་སྟེ། འབྱུང་བའི་རླུང་རྒྱུ་བའི་དུས་དང་། སྟེང་མེ་འོག་ཆུ་
ལོགས་རླུང་ཐད་ཀར་ས་གནས་པ། ཁ་དོག་དམར་པོ་སོགས་དང་གང་ཡང་རུང་བའི་རིང་ཐུང་གི་ཚད་ཤེས་པ་
འབྱུང་བ་ཕྱི་ནང་གིའོ། །དེས་མ་ཕྱེད་ན། དེ་ནས་ཡང་ཐོ་རངས་ནས་བཟུང་སྟེ་སྲོག་རྩོལ་
གྱི་རླུང་ཁུག་པ་ གཡས་ནས་ས་རླུང་རྒྱུ་བ་དང་འཛོམ་ན་འབྱོང་སླ་ལ། གཡོན་ནས་མེ་ཆུ་སོགས་རྒྱུ་བ་དང་
འཛོམ་ན་དཀའ་གསུང་ བརྒྱ་རྩ་བརྒྱད་ཟླ་བ་དྲུག་ཏུ་ ཐུན་བཞིས་ སྦྱང་ངོ་། །དེ་ནས་ཡང་
ཐོ་རངས་ནས་བཟུང་སྟེ་སྲོག་རྩོལ་གྱི་རླུང་ སྔ་མའི་སྟེང་དུ་ཕྱི་མ་བསྣན་པས། མདོར་ན་རབ་ཟླ་བ་
གཅིག་དང༌། འབྲིང་ལྔ་དང༌། ཐ་མ་དྲུག་གོ། །སྟོང་རྩ་བརྒྱད་ འདིས་ཐུན་ལོངས་ ལོ་གཅིག་གི་བར་
དུ་གཟུང་ངོ༌། །དེས་རླུང་ལ་དབང་ཐོབ་ནས་གནོད་པ་སྐྱེད་པའི་རླུང་རྣམས་དྭངས་
པར་གྱུར་ཏེ། རིམ་གྱིས་ཕན་འདོགས་པར་འགྱུར་རོ། །ཐ་མ་རླུང་དྭངས་སྙིགས་བྱེ་
བ་དང༌། ཐིག་ལེའང་རིམ་གྱིས་དྭངས་སྙིགས་བྱེ་བར་འགྱུར་ལ། རྩ་མདུད་རྣམས་
ཀྱང་གྲོལ་ཏེ་ཡི་གེའང་རིམ་གྱིས་དྭངས་པར་འགྱུར་རོ། །དེ་ནས་བྱིན་གྱིས་བརླབས་
པའི་ཐུན་དྲུག་བསྒོམ་པ་ནི། གོ་ལྡོག་གི་ཐུན་བཞི། ཆ་མཉམ་པའི་ཐུན་གཉིས་ཏེ་
དྲུག་གོ། །དེ་ལ་དང་པོ་ནི་སྔ་དྲོ་མེའི་དུས་སུ་ཆུའི་གོ་ལྡོག་བསྒོམ། ཉི་མ་ཕྱེད་སའི་
དུས་སུ་རླུང་གི་གོ་ལྡོག་བསྒོམ།། དགོང་མོ་ཆུའི་དུས་སུ་མེའི་གོ་ལྡོག་བསྒོམ། དྲོ་གོང་
རླུང་གི་དུས་སུ་སའི་གོ་ལྡོག་བསྒོམ་མོ། །སྲོད་དང་ཐོ་རངས་གཉིས་ནི་ཆ་མཉམ་པ་
ཡིན་པས་ཉམས་མྱོང་རྗེས་སུ་དྲན་པ་ཉིད་ཀྱིས་ཏིང་ངེ་འཛིན་མཆོག་འབྱུང་ངོ་། །དེ་
ལ་དང་པོ་ སྔ་དྲོ་ མེའི་དུས་ཉིད་ནས་བཟུང་སྟེ་དང་པོ་མེ་ཉིད་ཀྱི་ནུས་པ་བཙལ་བར་
བྱའོ། ། དེ་ལ་ལུས་ཐབ་འགལ་གྱི་ཕྱག་རྒྱ་བཅོ་བརྒྱད་བཅས་ཏེ། བསམ་གཏན་གྱི་
ཡན་ལག་གཞན་རྣམས་ཀྱང་ཚང་བར་བྱས་ལ། རང་ཉིད་ལྷག་པའི་ལྷར་སྐད་ཅིག་
མས་དྲན་པའི་ཐུགས་ཀའི་ས་བོན་གྱི་འོད་ཀྱིས་དཔལ་ཧེ་རུ་ཀ་ ལུས་ཀྱི་དཀྱིལ་འཁོར་བསྒོམས་
པའི་དང་འདྲ་བ་ མདུན་གྱི་ནམ་མཁར་སྤྱན་དྲངས་ཤིང་། ཕྱི་ མཱ་མ་ཀཱི་ དང་གསང་བ་དེ་
- 181

ས་སྐྱ་བཀའ་འབུམ། ༼ཇ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
པ་
ཁོ་ནས་མཆོད་པའམ། མཆོད་པ་མ་བྱས་པར་གུས་འདུད་དྲག་པོ་བྱས་པ་ཙམ་གྱིས་
ཀྱང་རུང་སྟེ། དེའི་རྗེས་ལ་མཛོད་སྤུར་བསྟིམ། མཛོད་སྤུའི་ མི་ཤིགས་པའི་ ཧཾ་ཡང་
བརྟས། བག་ཆགས་ཀྱིས་འབྲེལ་བའི་རྩ་ ཧཾ་གསུམ་བག་ཆགས་ཀྱི་རྩ་བྱ་བས་ཟུང་སྦྲེལ་ནས་ཡོད་
ནས་སོང་། ཀླད་པའི་དཀྱིལ་དུ་ཡེ་ཤེས་ཀྱིས་གཞལ་ཡས་ཁང་འོད་ཁ་དོག་རྣམ་པ་
ལྔས་སྐོར་བ་ཞིག་ཏུ་གྱུར། ཧཾ་ཡང་དེ་ཙ་ན་སྒོར་བུར་གྱུར་ཏེ། དེ་ནས་ལྟེ་བའི་ ཕག་
མོའམ་བདག་མེད་མའི་རང་བཞིན་ ཨཾ་ལ་དམིགས་ཏེ་ཧི་ཀི་དྲག་པོ་ཉི་ཤུ་རྩ་གཅིག་གམ། བཞི་
བཅུ་རྩ་བདུན་གྱིས་ཧཾ་གི་བར་དུ་དམར་རྒྱངས་རྒྱངས་དྲངས་ལ། ཧི་ཀི་ཐ་མས་ཧཾ་
གི་སྟེང་དུ་ཨཾ་དམར་ཚར་གྱིས་བྱུང་བར་བསམ་མོ། །དེ་ནས་ཀི་ཧིག་ཅེས་པ་གཉིས་
ཀྱིས་སྤྱི་གཙུག་གི་ཧཾ་ཡང་ཧཱུྃ་སྔོ་སྐྱ་ཞིག་ཏུ་གྱུར་ཏེ། ཨཾ་གི་སྟེང་དུ་ཕབ་པས་རྩ་ཡི་གེའི་
སྙོམས་འཇུག་ཏུ་གྱུར་ཏོ། །དེ་ནས་ཧཾ་སྒོར་བུ་ལས་ཧཱུཾ་སྔོན་པོ་བཞི་འཕྱང་བར་བསྒོམས་
པས་ གཡས་སུ་ གཡོ་ཞིང་གཡོ་ཞིང་བསྐོར། དེས་ སྟེང་གི་ ཡི་གེ་ཨཾ་ཧཱུཾ་གཉིས་འོད་དུ་ཞུ་
སྟེ་ཧཾ་གི་གནས་ནས་རྩ་རོ་རྐྱང་གཉིས་ ཁ་དོག་དཀར་དམར་གྱི་རྣམ་པ་ཤིན་ཏུ་ཆ་ཕྲ་བར་གསལ་བཏབ་
པའི་ནང་ ནས་ དཀར་བྲེང་གིས་ སོང་སྟེ་བརླ་བསྐྱོད་པ་ལ་དབང་ཐོབ་པས་ཨ་ལོང་འབྱེད་
འཛུམ་ལ་བདེ་ བ་སྐྱེ་ བར་འགྱུར་ཏེ། ལྟེ་བའི་གནས་སུ་ སུམ་མདོའི་ མེ་ དང་ གཉིས་
ཚུད་ནས་སོར་གཅིག་ལ་སོགས་པར་ཡིད་ཀྱིས་ ཡར་ དྲང་།དེ་ནས་ མེ་ གློག་གི་ཟེར་མ་
ལྟར་སོང་སྟེ་ཧཾ་ སྒོར་བུ་ཧཱུཾ་བཞི་དང་བཅས་པ་ ལ་ཕོག་པས་ཧཾ་ཡང་ ཧཱུཾ་བཞི་དང་བཅས་པ་ འོད་
དུ་ཞུ་ནས་ལྟེ་བའི་བར་དུ་འཛག །རྟེན་དང་བརྟེན་པ་ཐ་མི་དད་དུ་རྡོ་སོལ་ལ་མེ་
འབར་བ་བཞིན་དུ་གྱུར་ནས་དར་དམར་གྱི་སྐུད་པ་ཙམ་དུ་གསལ་བཏབ་ལ། ཁ་
དོག་དམར་པོ། ངོ་བོ་ཚ་བ། རང་བཞིན་མཉེན་ཞེས་བྱ་བར་སེམས་ཀྱི་གནད་ཀྱིས་
འཕང་ བསམ་ ཞིང་སྟེང་རླུང་དང་འོག་རླུང་དྲག་ཏུ་ཁ་སྦྱར་ཏེ་ མེ་དུས་ནས་བཟུང་ནས་
ནངས་པར་དྲོ་གོང་གི་བར་དུ་ ཐུན་བཞིའི་ངེས་པས་བསྒོམ་པར་བྱའོ། །དེ་ནས་ སྤྱིར་ནང་དུ་
182

བྱུང་རྒྱལ་དུ་མི་གཏོང་བའི་གནད་རྣམ་པ་བཞི།
དྲོད་ཆེན་པོ་མ་སྐྱེས་ན་ཕྱིར་སྐྱེས་པས་རྔུལ་འབྱུང་བ་ལས་ཕན་མེད་གསུང་ ལུས་ལ་བདེ་དྲོད་འབར་ཞིང་
སྣང་བའི་དངོས་པོ་གང་ལ་བལྟས་ཀྱང་མེ་དམར་རེང་རེང་བ་འབར་ཞིང་དང་པོར་
མེའི་ནུས་པ་ཉིད་བཙལ་བར་བྱའོ། དེ་ལྟར་མེའི་ནུས་པ་རྙེད་ཀྱང་བྱིན་གྱིས་རླབས་པའི་ཐུན་དྲུག་མ་
བསྒོམས་ན་མི་ཕན་པས། དེ་ལ་དྲོ་གོང་རླུང་གི་དུས་སུ་ གསུངས་པས་སྔ་དྲོ་ནས་བརྩམས་ནས་བསྒོམ་
པ་འདི་ལྟར་དྲོ་གོང་ སའི་གོ་ལྡོག་བསྒོམ་པ་ནི། ནད་རླུང་གི་དུས་ ལུས་སྐྱིལ་ཀྲུང་ ངམ། ཙོག་པུ་
..ལ་སོགས་པར་ བསམ་གཏན་གྱི་ཡན་ལག་གཞན་ཡང་ཚང་བར་བྱས་ཤིང་ གནད་ལ་ཕབ་སྟེ། ལག་
པས་པུས་མོ་ལ་དགབ། ལུས་ཀྱིས་སྒོམ་ཐག་ཏུ་བྱ། དེ་ཙམ་ན་རླུང་བུ་ག་དགུ་ནས་འགྲོ་བ་ཡིན་
པས། རླུང་ཚངས་པའི་སྒོ་ནས་འགྲོ་བས་ ཚངས་པའི་སྒོར་ རུས་པ་དང་པགས་པའི་བར་དུ་ སའི་
དཀྱིལ་འཁོཪ་ཁ་དོག་སེར་པོ་ གྲུ་བཞིའམ་ཟླུམ་པོ་གང་རུང་ མེ་ལོང་ཙམ་ཞིག་བསྒོམ། རླུང་
“..ཁ་ནས་སྒྲ་མེད་དུ་ དགང་བའི་ཡན་ལག་གང་རུང་དང་བསྟུན། སེམས་སྤྱི་བོའི་སའི་དཀྱིལ་འཁོར་
ལ་གཏད། ཐུན་ཚད་རན་པར་བྱ ལུས་དང་། རླུང་དང་། སེམས་ཀྱི་ གནད་གསུམ་པོ་དེས་བུ་
ག་དགུ་ནས་མི་འགྲོ། ། དེ་ནས་ ནད་མཁྲིས་པ་ སྔ་དྲོ་མེའི་དུས་སུ་ཆུའི་གོ་ལྡོག་བསྒོམ་པ་
ནི། དྲོ་གོང་བསྒོམས་པའི་སའི་དཀྱིལ་འཁོར་དེ་འོད་དུ་ཞུ་སྟེ། སྤྱི་བོའི་རྩ་འདབ་ནས་མར་
རིམ་གྱིས་ རྩ་གནས་ཐམས་ཅད་དུ་ཁྱབ་པར་བསྒོམ། རླུང་.ཁ་ནས་སྒྲ་བཅས་སུ་ གཏོང་
བའི་ཡན་ལག་ཅི་རིགས་པ་དང་བསྟུན་...སེམས་ཀྱི་དམིགས་པ་སྔ་མ་དེ་ཉིད་ཡང་ཡང་བྱ། དེས་
..ནད་མཁྲིས་པ་ མེ འི་ རླུང་ཅུང་ཞིག་ཕྲི་སྟེ་ཆུའི་རང་བཞིན་ལ་སོགས་པར་འགྱུར་
རོ། །དེ་ནས་...ནད་ཁྲག་གི་དུས་ ཉི་ཕྱེད་སའི་དུས་སུ་རླུང་གི་གོ་ལྡོག་ནི། ལུས་སྐྱིལ་
ཀྲུང་དུ་གནད་ལ་ཕབ་ལ། མས་ཀྱི་གནད་ལྟེ་བའི་འོག་སོར་བཞིར་རླུང་གི་དཀྱིལ་
འཁོར་རྡོ་རྗེ་རྒྱ་གྲམ་ལྟ་བུ་སྔོན་པོ་གཅིག་ལ་ཡཾ་སྔོན་པོ་གཡོ་བཞིན་པ་བཞི་འཕྱང་བར་
བསམས་ལ། ཡཾ་བཞི་པོ་དེ་གཡོས་པས་རླུང་རྡོ་རྗེ་རྒྱ་གྲམ་ཡང་གཡས་སུ་འཁོར་ཞིང་
གྱེན་ལ་གཡོས་ནས་སྙིང་གའི་བར་དུ་གཡོ་བར་བསམ་ཞིང་། ཡང་མར་ལ་ལྟེ་བའི་
-183-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
བར་དུ་གཡོས་པར་བསྒོམས་ལ། རླུང་གི་གནད་ཁ་ནས་སྒྲ་བཅས་སུ་གཏོང་བ་དང་
བསྟུན་ཏོ། །དེ་ནས་...ནད་བད་ཀན་དང་གྲང་བའི་དུས་ དགོང་མོ་ཆུའི་དུས་སུ་མེའི་གོ་ལྡོག་
ནི། སྔར་གྱི་མེའི་དམིགས་པ་ཉིད་ཇི་ལྟ་བ་བཞིན་དུ་བསྒོམ་པར་བྱ་སྟེ། དོན་ལ་དུས་
ཚོད་བཞིར་འབྱུང་བ་བཞི་སོ་སོར་སྟོབས་འཕེལ་བ་དེ་རང་རང་གི་ཏིང་ངེ་འཛིན་སྐྱེས་
པ་དང་དབུ་མར་འཇུག་ཅིང་ལམ་སྐྱོན་མེད་སྐྱེ་བའི་གེགས་ཤེས་བྱའི་སྒྲིབ་པ་ཡིན་པ་
དང་། ཁམས་དྭངས་སྙིགས་འབྱེ་བར་མི་འགྱུར་བས་གོ་ལྡོག་འདིས་ཆ་སྙོམས་ཏེ་དབུ་
མ་ལ་སོགས་པར་ཞུགས་ཤིང་ཏིང་ངེ་འཛིན་མཆོག་སྐྱེ་བར་འགྱུར་བ་ཁོ་ན་ཡིན་ནོ། །
སྲོད་དང་ཐོ་རངས་གཉིས་ནི་རང་གི་ངང་གིས་ཆ་མཉམ་པའི་དུས་ཡིན་པས་སྔར་
གྱི་ཉམས་མྱོང་རྗེས་སུ་དྲན་པ་ སྟེ་བྱུང་རྒྱལ་དུ་གཏང་ ཙམ་ཉིད་ཀྱིས་ཏིང་ངེ་འཛིན་མཆོག་
སྐྱེ་སྟེ། ཐུན་དྲུག་པོ་དེ་རིམ་གྱིས་གོམས་པ་ལས་མཉམ་རྗེས་མེད་པ་ལ་སོགས་པར་
འགྱུར་ཞིང་ཁམས་འདུས་པ་དང་པོའི་ལམ་ཆོད་དོ། །..གྲིབ་མ་ལས་གྲོལ་ལོ། དེ་ནས་
བོགས་དབྱུང་བར་བྱ་བའི་ཕྱིར། ཐིག་ལེ་བདེ་སྟོང་ཉམས་ཀྱིས་ལམ་ཁྲིད་པ་ཞེས་
བྱ་བ་ལམ་གཉིས་པ་ལ་འཇུག་སྟེ། དེ་ཙམ་ན་དངོས་སམ། ཡེ་ཤེས་ཀྱི་ཕྱག་རྒྱ་དྲན་
པའི་ཡུལ་དུ་བྱས་ཏེ་བསྟེན་པས་མཉམ་རྗེས་མེད་པར་བདེ་བ་འབར་ཞིང་བདེ་སྟོང་
གི་ཏིང་ངེ་འཛིན་ཡང་རང་ཤུགས་ཀྱིས་འབྱུང་སྟེ། དེ་ཙམ་ན་ཐིག་ལེ་ཆེར་འབར་
བ་ཡིན་པས་ཐིག་ལེའི་ཟུག་ཀྱང་ཆེར་འབྱུང་སྟེ།...ཐིག་ལེ་ལ་དབང་ཐོབ་པས་འཛག་ཀྱང་གནོད་
པ་ཆུང་བ་སྟེ། བདག་གིས་ཡུམ་གྱི་མཁར་སྦྱིན་པ་འམ། ཡུམ་གྱི་བདག་གིས་དྲོང་བར་ཡང་ནུས། ཐིག་ལེ་
བསྲུང་བ་ཤིན་ཏུ་གཅེས་སོ། །ཐིག་ལེ་བསྲུངས་པར་གྱུར་ན་མཐོང་སྣང་བརྟན་པོ་
དང༌། ཐོས་སྣང་བརྟན་པོ་འབྱུང་བས་ དབང་པོའི་སྒོར་དྲོང་བར་ནུས་པས་ ཟག་བཅས་ཀྱི་
མངོན་ཤེས་ཕྱོགས་རེ་ཤར་བ་ཞེས་ཀྱང་མིང་ཐོབ་ལ། ཐིག་ལེའི་ཡོན་ཏན་ཟླ་བ་ཤར་
བ་ལྟ་བུ། ཞེས་བྱ་བ་ ཉིན་རེའི་ལམ་ཙམ་ལ་སོགས་པ་ ཉིན་མཚན་བྱེ་བྲག་མེད་པ་...དཀར་ས་
- 184

བྱུང་རྒྱལ་དུ་མི་གཏོང་བའི་གནད་རྣམ་པ་བཞི།
ལེ་བ་ འབྱུང་ངོ་། །སྐབས་འདིར་བོགས་འབྱིན་པ་རྣམ་པ་བརྒྱད་ཅི་རིགས་པར་ཡང་
ཉམས་སུ་བླངས་ཏེ་དེས་ཁམས་འདུས་པ་བར་པའི་ལམ་ཆོད་དོ། ...འཛག་པ་ལས་གྲོལ་
ལོ། དེ་ནས་ཁམས་འདུས་པ་ཐ་མ་ལ་སྐྱོན་མེད་གཉུག་མ་ཡེ་ཤེས་ཀྱིས་ལམ་ཁྲིད་དེ། རྡོ་
རྗེའི་རྦ་རླབས་རྗེས་སུ་དྲན་པ་ཙམ་མམ། པདྨ་ཅན་མ་ལུང་བསྟན་པའི་རྟེན་འབྲེལ་
གྱིས། དཔྱོད་བྱེད་མེད་པའི་ཤེས་པ། བདེ་ཆེན་ངང་གིས་ཤར་བའི་ལྟ་བ། གཉུག་
མ་ཡེ་ཤེས་ཀྱི་དོན་མཐོང་བ། རྒྱུ་ལ་གནས་པ་ཉིད་མངོན་དུ་གྱུར་པས་...-བཅོས་མིན་སེམས་ཀྱི་ངོ་
ཡོན་ཏན་རྣམས་རང་ལས་བྱུང་བས་...རིག་པ་སེམས་ཀྱི་རང་སྒོ། མི་འབྲལ་བ་དབུལ་པོའི་
ལག་ཏུ་གཏེར་རྙེད་པ་ལྟ་བུ། ཉམས་བདེ་སྟོང་མཉམ་རྗེས་མེད་པ། དེ་ཙམ་ན་ཐུན་
བཞི་ལས་རྣམ་པར་གྲོལ་ཏེ་ཡེ་ཤེས་འགྲོ་ལྡོག་གི་དུས་ལས་རྣམ་པར་གྲོལ་ནས་ལོ་ཀ་
བའི་ལམ་མན་ཆད་ཆོད་དོ། . །...སྒྲིབ་པ་ལས་ཀྱང་གྲོལ་ལོ། །དེའི་མཐར་པདྨ་ཅན་མ་ལུང་བསྟན་པ་ལ་
བརྟེན་ནས་ས་དང་པོ་ཐོབ་བོ། །དེ་ལྟར་དགོས་པ་རྣམ་པ་དགུ་བདུན་དུ་བསྡུས་ཏེ། ཁམས་
དྭངས་སྙིགས་རྣམ་གསུམ་དབྱེ་བའི་གདམས་ངག་བསྟན་ཏོ། །བྱུང་རྒྱལ་དུ་མི་གཏོང་
བའི་གནད་རྣམ་པ་བཞི། ས་མཱཔྟ་མི་ཤྲཱི།། །།
-185-